Naisten asioita

Naisten asioita () on vuonna 1988 ensi-iltansa saanut Claude Chabrolin ohjaama ranskalainen draamaelokuva, jonka pääosia näyttelevät Isabelle Huppert ja François Cluzet.

Naisten asioita perustuu tositapahtumiin ja Francis Szpinerin samannimiseen teokseen Une affaire de femmes (1986), jonka pohjalta Claude Chabrol ja Colo Tavernier laativat elokuvan käsikirjoituksen. Elokuva perustuu tosielämän Marie-Louise Giraudin (1903–1943) tapaukseen. Pesulatyöntekijä Giraud teki Cherbourgin alueella naisille yhteensä 27 laitonta aborttia, mistä hänet tuomittiin kuolemaan ja teloitettiin giljotiinilla. Elokuvan tuottajana oli Marin Karmitz.

Naisten asioita sai ensi-iltansa vuoden 1988 Venetsian elokuvajuhlilla, missä Claude Chabrol oli ehdokkaana pääkilpailussa parhaan elokuvan Kultaisen leijonan saajaksi. Isabelle Huppert palkittiin roolisuorituksestaan Venetsian elokuvajuhlien parhaan naisnäyttelijän Coppa Volpi -palkinnolla. Elokuva oli ehdokkaana myös muun muassa kolmen Césarin ja parhaan vieraskielisen elokuvan Golden Globen saajaksi.

 Juoni 

Naisten asioita sijoittuu toisen maailmansodan keskelle natsi-Saksan miehittämään Ranskaan. Ranskalainen työväenluokkaan kuuluva Marie Latour (Isabelle Huppert) on rähjäisessä asunnossa asuva kahden lapsen äiti ja vaimo, jonka aviomies Paul (François Cluzet) palaa rintamalta vuonna 1941. Paul on liian heikossa kunnossa tehdäkseen töitä, joten Marie lähtee aviomiehensä sijasta tienaamaan rahaa. Hän alkaa tehdä abortteja naisille, jotka ovat tulleet raskaaksi lähinnä saksalaissotilaille.

 Näyttelijät 

 Tuotanto 
Naisten asioita kuvattiin Coulommiersin kunnassa Seine-et-Marnessa ja Dieppen kaupungissa Seine-Maritimessa Ranskassa. Elokuvan tuotantoyhtiöinä olivat La Sept Cinéma, Les Films du Camélia, Films A2 ja MK2 Productions.

 Julkaisu ja vastaanotto 
Naisten asioita sai ensi-iltansa Venetsian elokuvajuhlilla Italiassa 2. syyskuuta 1988. Elokuvan Ranskan ensi-ilta oli 14. syyskuuta 1988 ja teatteriensi-ilta 21. syyskuuta 1988. Elokuva oli Ranskassa MK2 Diffusionin teatterilevittämä ja keräsi teatterikierroksensa aikana 975 770 katsojaa. Elokuva esitettiin myös muun muassa vuoden 1988 Toronton elokuvajuhlilla Kanadassa. Suomessa elokuva ei saanut teatteriensi-iltaa, mutta televisioensi-iltansa se sai Yle TV1 -kanavalla 7. helmikuuta 1993.

Rotten Tomatoes -sivuston mukaan 80% kriitikoista on antanut elokuvalle positiivisen arvosanan 7,4/10 keskiarvolla. Keräys perustuu kymmeneen arviointiin. 1 158 käyttäjästä 77% on antanut elokuvalle positiivisen arvosanan 3,7/5 keskiarvolla. Internet Movie Databasen 2 924 käyttäjää on antanut elokuvalle keskiarvon 7,6/10.

Naisten asioita julkaistiin Ranskassa DVD:lle 7. helmikuuta 2001.

 Palkinnot ja ehdokkuudet 
Palkinnot ja ehdokkuudet Palkinto Kategoria Ehdokas / ehdokkaat TulosCésar  Paras naispääosa  Isabelle Huppert   Paras naissivuosa  Marie Trintignant   Paras ohjaus  Claude Chabrol   Golden Globe  Paras vieraskielinen elokuva  Naisten asioita   David di Donatello  Paras ulkomaalainen naisnäyttelijä  Isabelle Huppert   Sant Jordi  Paras ulkomaalainen naisnäyttelijä  Isabelle Huppert  National Board of Review  Paras vieraskielinen elokuva  Naisten asioita   Vuoden 5 parasta ulkomaalaista elokuvaa  Naisten asioita   Boston Society of Film Critics  Paras vieraskielinen elokuva  Naisten asioita   Kansas City Film Critics Circle  Paras ulkomaalainen elokuva  Naisten asioita   Los Angeles Film Critics Association  Paras vieraskielinen elokuva  Claude Chabrol   New York Film Critics Circle  Paras vieraskielinen elokuva  Naisten asioita   Venetsian elokuvajuhlien Kultainen leijona  Paras elokuva  Claude Chabrol   Venetsian elokuvajuhlien Coppa Volpi  Paras naisnäyttelijä  Isabelle Huppert   Venetsian elokuvajuhlien Kultainen Ciak  Paras elokuva  Claude Chabrol   Venetsian elokuvajuhlien Bastone Bianco  Erikoismaininta  Claude Chabrol  Bogotán elokuvajuhlien Kultainen esikolumbiaaninen ympyrä  Paras naisnäyttelijä  Isabelle Huppert   Paras käsikirjoitus  Claude ChabrolColo Tavernier   Valladolidin elokuvajuhlien parhaan naisnäyttelijän palkinto  Paras naisnäyttelijä  Isabelle Huppert  

 Lähteet 

 Aiheesta muualla 



 Naisten asioita AlloCinéssä 
 Naisten asioita UniFrancessa 
 Naisten asioita Rotten Tomatoes -sivustolla 

Luokka:Vuoden 1988 ranskalaiset  elokuvat
Luokka:Ranskalaiset draamaelokuvat
Luokka:Tietokirjoihin perustuvat elokuvat
Luokka:Tositapahtumiin perustuvat elokuvat
Luokka:Claude Chabrolin ohjaamat elokuvat